Neuvoston asetus (EY) N:o 1091/2003, annettu 18 päivänä kesäkuuta 2003, yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta toisen kerran



Virallinen lehti nro L 157 , 26/06/2003 s. 0001 - 0013



Neuvoston asetus (EY) N:o 1091/2003, annettu 18 päivänä kesäkuuta 2003, yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 annetun asetuksen (EY) N:o 2341/2002 muuttamisesta toisen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002(1) ja erityisesti sen 20 artiklan 1 ja 4 kohdan, ottaa huomioon komission ehdotuksen, sekä katsoo seuraavaa: (1) Asetuksessa (EY) N:o 2341/2002(2) vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2003. Kansainvälisten sopimusten seurauksena äskettäin tehdyistä päätöksistä johtuen asetusta on tarpeen muuttaa. (2) Yhteisön villakuoreen kalastusmahdollisuuksista Grönlannin vesillä määrätään Euroopan talousyhteisön sekä Tanskan hallituksen ja Grönlannin maakuntahallituksen välisessä kalastussopimuksessa tarkoitettua kalastusta koskevista edellytyksistä tehdyssä neljännessä pöytäkirjassa(3). Yhteisö saa 70 prosenttia Grönlannin osuudesta villakuoreen TACista, josta päätetään kesäkuussa ja joka on kaikkien jäsenvaltioiden käytettävissä. Jotta kesäkalastuskausi voitaisiin aloittaa varhemmin kuin viime vuosina yleensä, komissio olisi valtuutettava päättämään asiasta. (3) Euroopan talousyhteisön ja Norjan kuningaskunnan välisessä kalastussopimuksessa(4) määrätyn menettelyn mukaisesti yhteisö on käynyt neuvotteluja Norjan kuningaskunnan kanssa. Valtuuskunnat päättivät suositella omille viranomaisilleen 40000 tonnin suuruisen tuulenkalakiintiön myöntämistä Norjalle yhteisön vesillä, samalla kun 2500 tonnia koljaa sekä 1500 tonnia punakampelaa käsittävät kiintiöt Pohjanmerellä on määrä siirtää Norjalta yhteisölle. Lisäksi päätettiin suositella, että yhteisö saa kalastaa 48493 tonnia Atlantin-Skandinavian silliä Norjan vesillä leveyspiirin 62° N pohjoispuolella ja Norja saa kalastaa 48493 tonnia Atlantin-Skandinavian silliä yhteisön vesillä leveyspiirin 62° N pohjoispuolella, ja että yhteisön osuus Koillis-Atlantin kalastuskomission kansainvälisten vesien makrillikiintiön yhteisestä osuudesta on 7520 tonnia. Olisi toteutettava tarvittavat toimenpiteet neuvottelutulosten täytäntöönpanemiseksi yhteisön lainsäädännössä. (4) Euroopan yhteisön ja Norjan käymien kalastusneuvotteluiden 20 päivänä joulukuuta 2002 allekirjoitetussa pöytäkirjassa sovittiin osapuolten viranomaisille suositeltavaksi, että ne sallisivat Euroopan yhteisön kalastaa vyöhykkeellä IV (Norjan vedet) 40000 tonnia harmaaturskaa tuulenkalana. (5) Euroopan talousyhteisön sekä Tanskan hallituksen ja Färsaarten maakuntahallituksen välisessä kalastussopimuksessa(5) määrätyn menettelyn mukaisesti yhteisö on käynyt neuvotteluja Färsaarten maakuntahallituksen kanssa. Valtuuskunnat sopivat suosittelevansa omille viranomaisilleen, että osapuolet saavat kalastaa 6022 tonnia Atlantin-Skandinavian silliä toisen osapuolen vesillä leveyspiirin 62° N pohjoispuolella. Olisi toteutettava tarvittavat toimenpiteet neuvottelutulosten täytäntöönpanemiseksi yhteisön lainsäädännössä. (6) Asianomaisten rannikkovaltioiden kanssa tehtävää mustakitaturskakannan pitkän aikavälin hoitosopimusta odotettaessa yhteisön on aiheellista asettaa kaikkien jäsenvaltioiden käytettävissä oleva kiintiö 250000 tonniin ICES-suuralueilla I, II, V, VI, VII, XII ja XIV (kansainväliset vedet). (7) Tammikuussa 2003 Luoteis-Atlantin kalastusjärjestö (NAFO) vahvisti yhteisölle pohjankatkaravun TACiksi 13000 tonnia NAFO 3L -alueella. Yhteisön olisi siten pantava täytäntöön tämä toimenpide. (8) Yhteisön kiireellisten toimenpiteiden johdosta, jotka koskevat turskan troolikalastuksen keskeyttämistä kaikkien alusten osalta kaikkia aluksia Itämerellä sijaitsevilla EY:n vesillä 15 päivän huhtikuuta-31 päivän toukokuuta 2003 välisenä aikana, Viro on pyytänyt lupaa Viron troolikalastukseen yhteisön vesillä 1 päivän syyskuuta-15 päivän lokakuuta välisenä aikana tänä vuonna. Neuvosto katsoo asianmukaiseksi muuttaa tarpeen mukaan asetuksen (EY) N:o 2341/2002 liitteessä VI olevaa II osaa. (9) Poikkeuksellisten olosuhteiden vuoksi Liettua on pyytänyt EY:tä palauttamaan sille 800 tonnia silli-/silakkakiintiöstä, jonka Liettua myönsi EY:n kalastettavaksi vesiltään vuonna 2003, mikä vähentää siten vastaavaa yhteisön kiintiötä. Vastavuoroisesti Liettuan viranomaiset ovat sitoutuneet tarjoamaan yhteisölle 800 tonnia silliä/silakkaa omilta vesiltään kansallisesta kiintiöstään, jonka Kansainvälinen Itämeren kalastuskomissio (IBSFC) vahvistaa vuodelle 2004. Neuvosto katsoo asianmukaiseksi muuttaa tarpeen mukaan asetuksen (EY) N:o 2341/2002 liitettä IA. (10) Asetus (EY) N:o 2341/2002 olisi siten muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2341/2002 seuraavasti: 1) Lisätään 3 artiklaan kohta seuraavasti: "4. Komissio vahvistaa yhteisön käytettävissä olevat villakuoreen kalastusmahdollisuudet vyöhykkeillä V ja XIV (Grönlannin vedet) 70 prosentiksi Grönlannin osuudesta villakuoreen TACista heti, kun TAC on vahvistettu. Koska 30000 tonnia on siirretty Islannille, 10000 tonnia Färsaarille ja 6700 tonnia Norjalle, jäljelle jäävä osuus on kaikkien jäsenvaltioiden käytettävissä." 2) Muutetaan liite I A tämän asetuksen liitteen I mukaisesti. 3) Muutetaan liite I B tämän asetuksen liitteen II mukaisesti. 4) Muutetaan liite I C tämän asetuksen liitteen III mukaisesti. 5) Muutetaan liite I D tämän asetuksen liitteen IV mukaisesti. 6) Muutetaan liite I E tämän asetuksen liitteen V mukaisesti. 7) Muutetaan liite VI tämän asetuksen liitteen VI mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 18 päivänä kesäkuuta 2003. Neuvoston puolesta Puheenjohtaja G. Drys (1) EYVL L 358, 31.12.2002, s. 59. (2) EYVL L 356, 31.12.2002, s. 12, asetus sellaisena kuin se on muutettuna komission asetuksella (EY) N:o 728/2003 (EUVL L 105, 26.4.2003, s. 3). (3) EYVL L 209, 2.8.2001, s. 2. (4) EYVL L 226, 29.8.1980, s. 48. (5) EYVL L 226, 29.8.1980, s. 12. LIITE I Korvataan asetuksen (EY) N:o 2341/2002 liitteessä IA oleva kohta, joka koskee silliä/silakkaa alueella IIId (Liettuan vedet) seuraavasti: ">TAULUKON PAIKKA>" LIITE II Korvataan asetuksen (EY) N:o 2341/2002 liitteessä I B olevat kohdat, jotka koskevat tuulenkalaa alueella "IIa, Skagerrak, Kattegat, Pohjanmeri", koljaa alueella "IIa (EY:n vedet), Pohjanmeri", punakampelaa alueella "IIa (EY:n vedet), Pohjanmeri" ja harmaaturskaa alueella "IV (Norjan vedet)", seuraavasti: ">TAULUKON PAIKKA>" ">TAULUKON PAIKKA> >TAULUKON PAIKKA>" ">TAULUKON PAIKKA> >TAULUKON PAIKKA>" ">TAULUKON PAIKKA>" LIITE III Korvataan asetuksen (EY) N:o 2341/2002 liitteessä I C olevat kohdat, jotka koskevat silliä alueella "I, II (EY:n vedet, kansainväliset vedet)" ja mustakitaturskaa alueella "I, II (NEAFC:n sääntelyalue)", seuraavasti: ">TAULUKON PAIKKA> >TAULUKON PAIKKA>" ">TAULUKON PAIKKA>" LIITE IV Korvataan asetuksen (EY) N:o 2341/2002 liitteessä I D olevat kohdat, jotka koskevat mustakitaturskaa alueella "V, VI, VII, XII ja XIV" sekä makrillia alueella "IIa (EY:n vedet), Skagerrak ja Kattegat, IIIbcd (EY:n vedet), Pohjanmeri" ja alueella "IIa (muut kuin EY:n vedet), Vb (EY:n vedet), VI, VII, VIIIa,b,d,e, XII, XIV", seuraavasti: ">TAULUKON PAIKKA> >TAULUKON PAIKKA>" ">TAULUKON PAIKKA> >TAULUKON PAIKKA>" ">TAULUKON PAIKKA> >TAULUKON PAIKKA>" LIITE V Korvataan asetuksen (EY) N:o 2341/2002 liitteessä I E oleva kohta, joka koskee pohjankatkarapua alueella "NAFO 3L", seuraavasti: ">TAULUKON PAIKKA>" LIITE VI Korvataan liitteessä VI olevat I ja II osa seuraavasti: " I OSA KOLMANSIEN MAIDEN VESILLÄ PYYTÄVIEN YHTEISÖN ALUSTEN LISENSSEJÄ JA KALASTUSLUPIA KOSKEVAT MÄÄRÄLLISET RAJOITUKSET >TAULUKON PAIKKA> II OSA YHTEISÖN VESILLÄ PYYTÄVIEN KOLMANSIEN MAIDEN ALUSTEN LISENSSEJÄ JA KALASTUSLUPIA KOSKEVAT MÄÄRÄLLISET RAJOITUKSET >TAULUKON PAIKKA>"